คำสั่งคณะรักษาความสงบแห่งชาติคำสั่งคณะรักษาความสงบแห่งชาติที่ ๑๑๒/๒๕๕๗เรื่อง การแต่งตั้งคณะกรรมการที่ปรึกษาการพัฒนาระบบนวัตกรรมของประเทศ[๑] เพื่อให้การพัฒนาระบบเศรษฐกิจของประเทศ ก้าวสู่สังคมและเศรษฐกิจฐานความรู้และการสร้างสรรค์ด้วยวิทยาศาสตร์เทคโนโลยีและนวัตกรรม โดยเน้นการยกระดับความรู้ความสามารถของบุคคลและผู้ประกอบการ ปรับปรุงกลไกสนับสนุนของภาครัฐให้เอื้อต่อการสร้างนวัตกรรมของภาคเอกชนทั้งด้านเทคโนโลยีการเงินและการตลาด รวมถึงการใช้ประโยชน์จากเทคโนโลยีสารสนเทศและการสื่อสารเพื่อการพัฒนาสังคมและเศรษฐกิจให้เป็นไปอย่างมีประสิทธิภาพ สนับสนุนการเพิ่มขีดความสามารถในการแข่งขัน และสร้างความเจริญเติบโตทางเศรษฐกิจของประเทศในภาพรวมนำพาประเทศไปสู่ระดับประเทศที่พัฒนาแล้วภายในเวลาสิบปี หัวหน้าคณะรักษาความสงบแห่งชาติจึงแต่งตั้งคณะกรรมการที่ปรึกษาการพัฒนาระบบนวัตกรรมของประเทศโดยมีองค์ประกอบและอำนาจหน้าที่ ดังนี้ข้อ ๑ ให้บุคคลต่อไปนี้เป็นกรรมการที่ปรึกษาการพัฒนาระบบนวัตกรรมของประเทศ(๑) หัวหน้าคณะรักษาความสงบแห่งชาติ ประธานกรรมการ(๒) รองหัวหน้าคณะรักษาความสงบแห่งชาติ กรรมการและหัวหน้าฝ่ายเศรษฐกิจ คณะรักษาความสงบแห่งชาติ(๓) รองหัวหน้าคณะรักษาความสงบแห่งชาติ กรรมการและหัวหน้าฝ่ายสังคมจิตวิทยา คณะรักษาความสงบแห่งชาติ(๔) รัฐมนตรีว่าการกระทรวงการคลัง กรรมการ(๕) รัฐมนตรีว่าการกระทรวงวิทยาศาสตร์และเทคโนโลยี กรรมการ(๖) รัฐมนตรีว่าการกระทรวงเทคโนโลยีสารสนเทศและการสื่อสาร กรรมการ(๗) เลขาธิการคณะกรรมการพัฒนาการเศรษฐกิจ กรรมการและสังคมแห่งชาติ(๘) ผู้อำนวยการสำนักงบประมาณ กรรมการ(๙) เลขาธิการคณะกรรมการวิจัยแห่งชาติ กรรมการ(๑๐) เลขาธิการคณะกรรมการนโยบายวิทยาศาสตร์ กรรมการเทคโนโลยีและนวัตกรรมแห่งชาติ(๑๑) นายกานต์ ตระกูลฮุน กรรมการ(๑๒) นางกอบกาญจน์ สุริยสัตย์ วัฒนวรางกูร กรรมการ(๑๓) ม.ร.ว.ปรีดิยาธร เทวกุล กรรมการ(๑๔) นายไพรัช ธัชยพงษ์ กรรมการ(๑๕) นายยงยุทธ ยุทธวงศ์ กรรมการ(๑๖) นายศักรินทร์ ภูมิรัตน กรรมการ(๑๗) ผู้อำนวยการสำนักงานพัฒนาวิทยาศาสตร์ กรรมการและเลขานุการและเทคโนโลยีแห่งชาติ(๑๘) ผู้แทนสำนักงานคณะกรรมการนโยบายวิทยาศาสตร์ ผู้ช่วยเลขานุการเทคโนโลยีและนวัตกรรมแห่งชาติ(๑๙) ผู้แทนสำนักงานคณะกรรมการวิจัยแห่งชาติ ผู้ช่วยเลขานุการ(๒๐) ผู้แทนสำนักงานพัฒนาธุรกรรมทางอิเล็กทรอนิกส์ ผู้ช่วยเลขานุการ(องค์การมหาชน)ข้อ ๒ ให้คณะกรรมการมีอำนาจหน้าที่ดังต่อไปนี้(๑) รวบรวม ศึกษาวิเคราะห์สถานภาพและข้อจำกัดของระบบนวัตกรรมและความสามารถของประเทศในการก้าวสู่สังคมฐานความรู้และการสร้างสรรค์ซึ่งรวมถึงการพัฒนาคนไทยให้มีความสามารถในการคิดค้นสร้างสรรค์สิ่งใหม่ การพัฒนาโครงสร้างพื้นฐานทางวิทยาศาสตร์และเทคโนโลยีที่จำเป็นต่อภาคการผลิตบริการ และภาคสังคม โครงสร้างทางด้านการเงินและการลงทุนการวิจัยและพัฒนา มาตรฐานของผลิตภัณฑ์และบริการการพัฒนากำลังคนที่เอื้อต่อการพัฒนาความเข้มแข็งของภาคเอกชน และข้อจำกัดจากกฎหมายต่างๆ ที่เป็นอุปสรรคต่อการพัฒนา(๒) จัดทำข้อเสนอแนะประเด็นเชิงนโยบายและมาตรการเร่งด่วนที่ต้องดำเนินการรวมทั้งข้อเสนอแนะเพื่อพัฒนาหรือปรับปรุงกฎระเบียบที่เกี่ยวข้องกับการจัดการด้านนวัตกรรมวิทยาศาสตร์เทคโนโลยี การวิจัยและพัฒนา การจัดการทรัพย์สินทางปัญญา การพัฒนากำลังคนการสร้างแรงจูงใจต่าง ๆ เพื่อกระตุ้นให้ภาคเอกชนลงทุนในกิจกรรมวิจัยและพัฒนามากขึ้นรวมทั้งการปรับโครงสร้างหน่วยงานที่เกี่ยวข้องเพื่อให้เป็นกลไกขับเคลื่อนการพัฒนาที่ยั่งยืน(๓) จัดทำข้อเสนอแนะกลไกการเชื่อมโยงโครงการลงทุนขนาดใหญ่ของประเทศและตลาดภาครัฐเข้ากับการพัฒนาความเข้มแข็งของภาคการผลิตและบริการของประเทศด้วยการให้แรงจูงใจทางภาษีการให้ความช่วยเหลือจากรัฐในด้านการเงินและการระดมทุน ให้ทัดเทียมกับนานาประเทศ(๔) เชิญผู้เกี่ยวข้องมาให้ข้อมูล และแต่งตั้งคณะอนุกรรมการหรือคณะทำงานตามความเหมาะสมข้อเสนอแนะตาม (๒) และ (๓) และข้อเสนอแนะอื่น ๆ ให้เสนอต่อคณะรักษาความสงบแห่งชาติเพื่อประโยชน์ในการเชื่อมโยงและประสานงานตามข้อเสนอแนะดังกล่าวกับคณะรัฐมนตรี สภานิติบัญญัติแห่งชาติและสภาปฏิรูปแห่งชาติข้อ ๓ เมื่อคณะรักษาความสงบแห่งชาติให้ความเห็นชอบข้อเสนอแนะตามข้อ๒ แล้วให้เสนอข้อเสนอแนะดังกล่าวต่อคณะรัฐมนตรี สภานิติบัญญัติแห่งชาติ หรือสภาปฏิรูปแห่งชาติแล้วแต่กรณี เพื่อพิจารณาดำเนินการต่อไป ทั้งนี้ เพื่อให้กลไกที่พัฒนาขึ้นบังเกิดผลต่อไปทั้งในระยะเร่งด่วนและในระยะยาวข้อ ๔ ให้สำนักงานพัฒนาวิทยาศาสตร์และเทคโนโลยีแห่งชาติกระทรวงวิทยาศาสตร์และเทคโนโลยี อำนวยความสะดวกในการปฏิบัติงานของคณะกรรมการ สำหรับการเบิกจ่ายเบี้ยประชุมและค่าใช้จ่ายที่เกี่ยวข้องกับการบริหารจัดการอื่นๆ ที่จำเป็นต่อการปฏิบัติงานของคณะกรรมการโดยอัตราเบี้ยประชุมและค่าใช้จ่ายที่เกี่ยวข้องให้เป็นไปตามกฎหมายและระเบียบของราชการ และให้เบิกจ่ายจากงบประมาณของสำนักงานพัฒนาวิทยาศาสตร์และเทคโนโลยีแห่งชาติทั้งนี้ ตั้งแต่บัดนี้เป็นต้นไปสั่ง ณวันที่ ๕ สิงหาคม พุทธศักราช ๒๕๕๗พลเอก ประยุทธ์จันทร์โอชาหัวหน้าคณะรักษาความสงบแห่งชาติปริยานุช/ผู้จัดทำ๒๑ สิงหาคม๒๕๕๗ปริญสินีย์/ผู้ตรวจ๒๑ สิงหาคม๒๕๕๗[๑] ราชกิจจานุเบกษาเล่ม ๑๓๑/ตอนพิเศษ ๑๕๗ ง/หน้า ๒/๑๙ สิงหาคม ๒๕๕๗